ACTE NECESARE PENTRU ACORDAREA AJUTOARELOR PENTRU ÎNCĂLZIREA LOCUINŢEI ȘI A SUPLIMENTULUI PENTRU ENERGIE CONFORM LEGII NR.226/16.09.2021
1. Actele de identitate ale solicitantului şi ale membrilor familiei
- copii după BI-CI;
- certificatele de naştere ale copiilor;
- certificatul de căsătorie;
- alte acte (hotărârea definitivă de încuviinţare a adopţiei, de plasament familial al minorului, potrivit legii, actul din care să rezulte calitatea solicitantului de tutore sau curator).
2. Acte de venit:
La stabilirea venitului mediu net lunar pe membru de familie se iau în considerare veniturile pe care membrii acesteia le realizează sau, după caz, le-au realizat în luna anterioară solicitării dreptului (de exemplu cerere depusa in luna octombrie 2023 va fi completata cu veniturile aferente lunii septembrie).
Categoriile de venituri nete realizate şi actele doveditoare sunt cele menţionate în formularul de cerere:
- drepturi provenite din salarii (salar net cu menţiunea daca beneficiază sau nu de bonuri de masă), sau activitaţi independente (adeverinte de venit de la finantele generale);
- indemniţii de şomaj, pensii, indemnizaţii speciale, indemnizaţia-stimulentul pentru cresterea copilului, indemnizaţia lunară pentru persoanele cu handicap, venituri din dobânzi, venituri din activităţi agricole, alte drepturi etc.
- adeverință de VENIT   pentru persoanele fără venit.(PRIMARIA PESTISU MIC
          Categorii de venituri care nu se iau in calcul la stabilirea venitului net/membru de familie:
          - sumele provenite din alocaţia de stat;
          - sumele provenite din alocaţia pentru susţinerea familiei;
          - bugetul personal complementar al persoanelor cu handicap;
          - ajutoarele de stat acordate producătorilor agricoli;
          - bursele de studiu şi cele sociale, precum şi bursele acordate în cadrul Programului naţional de protecţie socială “Bani de liceu”;
         - veniturile obţinute din activităţile cu caracter ocazional desfăşurate de zilieri în condiţiile Legii nr. 52/2011 privind exercitarea unor activităţi cu caracter ocazional desfăşurate de zilieri, cu modificările şi completările ulterioare
- sumele ocazionale acordate de la bugetul de stat sau bugetele locale cu caracter de despăgubiri sau sprijin financiar pentru situații excepționale;
- sumele primite de persoanele apte de muncă beneficiare de ajutor social pentru participarea la programe de formare profesională
       OBS: aceste venituri vor fi trecute în cerere, dar nu se vor lua în calcul la stabilirea venitului total şi a venitului net pe membru de familie
3. Acte de proprietate/închiriere/folosință
– copie xerox după actul de proprietate, ori actul de închiriere, ori comodat, ori folosinţă sau certificat de atestare fiscală / adeverință de rol agricol pentru persoanele care nu au acte de proprietate
4. Factura de la furnizorul de  energie electrică cu codul client pentru ajutoarele de încălzirea locuinţei  energie electrică,  pentru utilizatorii care au contracte încheiate cu furnizorii. În cazul în care nu există contracte încheiate decât la nivelul asociaţiei de locatari/proprietari se va aduce codul client al asociaţiei.
         Obs. Studenţii întreţinuţi de părinţi şi care locuiesc separat de aceştia, nu îndeplinesc condiţiile de acordare a ajutorului, conform art.3 lit.e din Legea nr226/2021.
         Copiii minori care locuiesc cu bunicii, iar părinţii locuiesc la alte adrese şi care nu contribuie la întreţinerea minorului, trebuie să aibă instituită măsura plasamentului sau a tutelei în favoarea bunicilor, altfel sunt consideraţi a fi în întreţinerea părinţilor naturali, drept pentru care vor trebui să aibă declarată suma de bani, cu care aceştia susţin creşterea şi educarea acestora.
      Termen pentru depunere: data de 20 a fiecarei luni la sediul Primăriei Pestișu Mic pentru a beneficia de ajutor pentru luna respectivă .
Ajutoarele pentru încălzirea locuinței se acordă lunar, în perioada sezonului rece, în lunile noiembrie 2023 – martie 2024.
Suplimentul pentru energie se acordă lunar, în întreaga perioadă a anului.
În perioada corespunzătoare sezonului rece, suplimentul pentru energie se va acorda pe baza cererii-declarație pe proprie răspundere și a actelor depuse în vederea acordării ajutorului pentru încălzirea locuinței.
  OBLIGAŢIILE BENEFICIARILOR DE AJUTOARE PENTRU ÎNCĂLZIREA LOCUINŢEI / SUPLIMENTULUI PENTRU ENERGIE:
1. Declararea tuturor bunurilor deţinute, iar dacă acestea duc la excluderea dreptului nu se mai depune depune cererea pentru acordarea dreptului.
2. Comunicarea în scris a modificărilor cu privire la componenţa familiei;
3. Comunicarea în scris a modificărilor veniturilor realizate de membrii acesteia, prin depunerea unei noi cereri şi declaraţii pe proprie răspundere, însoţită de actele justificative, la sediul Primăriei Pestișu Mic.
· Această obligaţie este imperativă, neîndeplinirea ei ducând la recuperarea în totalitate a ajutorului acordat, începând cu luna următoare producerii modificării.
· Nedeclararea corectă a componeneţei familiei/a veniturilor familiei/ a deţinerii de bunuri aflate în lista bunurilor care duc la neacordarea ajutorului reprezintă infracţiune şi va fi în mod obligatoriu sesizată organelor de urmărire penală
PLAFOANE DE ACORDARE:
1.2. Pentru acordarea ajutoarelor de încălzirea locuinţei cu gaz metan, energie electrică, lemne sau combustibili solizi:
- 0 – 1386 lei/membru de familie pentru familii
- 0 – 2053 lei pentru persoana singură
* Compensaţia se acordă prin acoperirea unui procent din valoarea de referință stabilită funcție de tipul de încălzire, dar nu mai mult de consumul lunar efectiv.
AJUTOR PENTRU LEMNE, COMBUSTIBILI SOLIZI SAU PETROLIERI
Valoarea maximă de referință – 320 lei
	Venit net lunar pe membru de familie sau al persoanei singure (lei)
	Compensare procentuală (%)
	Ajutor maxim (lei)
	Sumpliment lunar pentru energie (lei)

	până la 200
	100%
	320
	20

	Între 200.1- 320
	90%
	288
	20

	Între 320.1-440
	80%
	256
	20

	Între 440.1-560
	70%
	224
	20

	Între 560.1-680
	60%
	192
	20

	Între 680.1-920
	50%
	160
	20

	Între 920.1-1040
	40%
	128
	20

	Între 1040.1-1160
	30%
	96
	20

	Între 1160.1-1280
	20%
	64
	20

	Între 1280.1-1386
	10%
	32
	20


În cazul persoanei singure:
	Venit net lunar al persoanei singure (lei)
	Compensare procentuală (%)
	Ajutor maxim (lei)
	Sumpliment lunar pentru energie (lei)

	Între 1386.1 - 2053
	10%
	32
	20


NOTĂ:
 CERERILE SE DEPUN DE LUNI- JOI INTRE ORELE : 09 ȘI 15,30
                                           VINERI: 09 ȘI 13,00 




       Cererile și declarațiile pe propria răspundere pentru acordarea ajutorului de încălzire a locuinței, indiferent de sistemul de încălzire utilizat, se pot depune conform legii până la 20 noiembrie a fiecărui an. 
După această dată se vor înregistra cereri, dar consumatorii vor primi acest ajutor începând cu luna în curs pentru cei care au depus documentele până la data de 20 a lunii respective și începând cu data de 1 a lunii următoare depunerii cererii pentru cei care au depus după data de 20 a lunii respective.
